kardosdrur/scandi-wiki huggingface dataset:
Saurischia

Saurischier (fra græsk: øglehofte) er en overordnet gruppe af dinosaurer, klassificeret i ordenen Saurischia. De har fået dette navn fordi de, ligesom øglerne, har et fremadrettet skamben. Traditionelt er gruppen blevet inddelt i to underordener, Sauropodomorpha og Theropoda. Sauropoder var planteædende, mens de fleste theropoder var kødædende.

Fugle er direkte efterkommere af theropoderne og således en undergruppe af Saurischia i evolutionen. En analyse, gennemført i 2017 har imidlertid sået tvivl om klassifikationen, idet theropoder her anses for at tilhøre ordenen Ornithoscelida.

Sauropodomorpher 

Sauropodomorpherne er måske den mest kendte af alle dinosaurgrupper og inkluderer de berømte langhalsede dinosaurer, såsom Diplodocus, Saltasaurus, Brontosaurus og Brachiosaurus.

Alle de mere "avancerede" sauropoder var firebenede planteædere. Med enkelte undtagelser havde samtlige arter meget lang hals, en massiv krop og lang hale. En del sauropoder, især den sauropodfamilie som benævnes diplodocider holdt den lange hals meget lavere end tidligere troet. Men i det mindste diplodociderne kunne rejse sig på bagbenene og dermed æde højt oppe i træerne. Andre sauropoder som eksempelvis brachiosauriderne havde en kropskonstruktion som gjorde at halsen automatisk pegede næsten lige op. Sauropoderne udvikledes til kæmperne blandt dinosaurerne - de var uden konkurrence de største kendte landlevende dyr som nogensinde har eksisteret.

Klassisk definition 

Den klassiske definition bygger på nedenstående karakteristika:

Noter 

Dinosaurer
Sleeping Sun

"Sleeping Sun" er en power ballad af det symnfoniske metalband Nightwish fra Finland. Den blev skrevet af Tuomas Holopainen og er dedikeret til solformørkelsen i Europa i 1999. Den blev først udgivet på MaxiCD med samme navn i 1999, og en genindspilning blev udgivet i slutningen af oktober og begyndelsen af november 2005.

Oprindelig udgave

Spor

Salgstal

Personel
Tarja Turunen – Vokal
Tuomas Holopainen – Keyboards
Erno "Emppu" Vuorinen – Guitar
Jukka Nevalainen – Trommer
Sami Vänskä - Basguitar

Genindspilning 

I 2005 annoncerede Nightwish at de ville indspille en ny version af sangen til deres opsamlingsalbum Highest Hopes. Tarja Turunen sang vokalen på genindspilningen, hvilket blev hendes sidste bidrag til en studieindspilning med gruppen inden hun blev erstattet af Anette Olzon.

"Sleeping Sun" udkom på Highest Hopes med titlen "Sleeping Sun 2005 Version". Den blev udgivet på CD og DVD for at promovere albummet.

CD-singlen inkluderede den fulde "2005 version", radioudgaven af den nye version samt den originale indspilning fra 1999.

Bandet indspillede også en video til den nye version. En voldsom middelalderlig krigsscene med alle gruppens medlemmer. DVD singlen-udgaven fra 2000 var blevet filmet med forsangeren Tarja Turunen der går omkring i Pakkahuone, Tampere, Finland. Hun er det eneste af gruppens medlemmer som medvirker i den oprindelige, noget mindre dramatiske, musikvideo. Både videoen fra 2000 og fra 2005 blev inkluderet på DVD-udgaven af genindspilningen.

Spor

CD single
 Sleeping Sun - edited
 Sleeping Sun
 Sleeping Sun - original

DVD single 
 Sleeping Sun 2005
 Sleeping Sun 1999 version
 Sleeping Sun (Live @ Summer Breeze)

Personel
Tarja Turunen – Vokal
Tuomas Holopainen – Keyboards
Erno "Emppu" Vuorinen – Guitar
Marco Hietala - Basguitar
Jukka Nevalainen – Trommer

Referencer 

Nightwish-sange
Singler fra 1999
Singler fra 2005
Bo Hansen (flertydig)

Bo Hansen er navnet på flere personer:

 Bo Hansen – en dansk fodboldspiller
 Bo Hansen (politiker) – borgmester i Svendborg
 Bo Hr. Hansen – dansk manuskriptforfatter
Bo Hansen (politiker)

Bo Hansen (født 25. maj 1975 i Bagenkop) er dansk kommunalpolitiker og borgmester i Svendborg Kommune, valgt for Socialdemokratiet. Han overtog posten som borgmester i kommunen i 2018 efter forgængeren Lars Erik Hornemann (V).

Politisk Karriere 
Bo Hansen er født og opvokset på Sydlangeland. Han blev uddannet folkeskolelærer ved Skårup Seminarium i 2003 og har en diplomuddannelse i Erhvervs-, Uddannelses- og Karrierevalg fra 2016. Bo Hansen har været medlem af byrådet i Svendborg siden 2010, hvor han ved kommunalvalget i 2009 fik 377 personlige stemmer. I 2013 blev han valgt som gruppeformand for Socialdemokratiet i Svendborg byråd, hvorved han blev partiets leder efter Curt Sørensen. Ved kommunalvalget i 2017 fik Bo Hansen 4178 personlige stemmer. Efter valget skabte han en konstituering bestående af Socialdemokratiet, Venstre, Konservative, De Radikale, SF og Alternativet. Bo Hansen blev dermed Svendborgs yngste borgmester nogensinde.

Referencer 

Borgmestre i Svendborg
Borgmestre fra Socialdemokraterne
Grundskolelærere fra Danmark
Personer fra Langeland
Borgmestre i Danmark 2018-2021
Borgmestre i Danmark 2022-2025
Rinnan Station

Rinnan Station (Rinnan stasjon) var en jernbanestation på Nordlandsbanen, der lå i Levanger kommune i Norge.

Stationen åbnede 1. november 1904, da banen blev forlænget fra Levanger til Verdal. Den blev nedgraderet til trinbræt 1. juni 1968. Betjeningen med persontog blev indstillet 7. januar 2001, og 1. juli 2003 blev stationen nedlagt.

Stationsbygningen blev opført til åbningen i 1904 efter tegninger af Paul Armin Due. Den er nu solgt fra.

Litteratur

Eksterne henvisninger 

Stationer på Nordlandsbanen
Jernbanestationer i Trøndelag
Nedlagte jernbanestationer i Norge
Etableret i 1904
Ophørt i 2003
Mære Station

Mære Station (Mære stoppested) var en jernbanestation på Nordlandsbanen, der lå ved byområde Mære i Steinkjer kommune i Norge.

Stationen blev oprettet som holdeplads 1. april 1917 med bemanding for ekspedition af passagerer og gods. Den var bemandet indtil 16. februar 1969, hvor den blev nedgraderet til trinbræt. 24. oktober 1977 blev et fjernstyret krydsningsspor taget i brug lige syd for stationen. Stationen blev nedlagt 7. januar 2001, mens krydsningssporet stadig er i funktion.

Stationsbygningen blev opført i 1918 efter tegninger af NSB Arkitektkontor.

Litteratur

Eksterne henvisninger 

Stationer på Nordlandsbanen
Jernbanestationer i Trøndelag
Nedlagte jernbanestationer i Norge
Etableret i 1917
Ophørt i 2001
Sunnan Staton

Sunnan Station (Sunnan stasjon) var en jernbanestation på Nordlandsbanen, der lå ved bebyggelsen Sunnan i Steinkjer kommune i Norge.

Stationen åbnede 15. november 1905 som endestation for den daværende Hell–Sunnanbanen, nu en del af Nordlandsbanen. Statussen som endestation kom til at vare et par årtier, da der var uenighed i Innherred om banens videre forløb nordpå. Det næste stykke videre til Snåsa blev taget i brug 30. oktober 1926. Fra 31. maj 1970 var stationen kun bemandet efter behov, og efterfølgende blev den så nedgraderet til trinbræt 1. februar 1971. Stationen blev nedlagt 29. maj 1988.

Stationsbygningen stod oprindeligt på Hell Station, hvor den var blevet opført i 1881 efter tegninger af Peter Andreas Blix. Hell fik imidlertid en ny stationsbygning i 1902 i forbindelse med etableringen af Hell–Sunnanbanen. Den gamle bygning blev derefter flyttet til Sunnan og genopført der i 1905. Bygningen blev revet ned i 1978. Stationen har desuden haft en remise og en drejeskive, der også er blevet fjernet med tiden.

Litteratur

Eksterne henvisninger

Noter 

Stationer på Nordlandsbanen
Jernbanestationer i Trøndelag
Nedlagte jernbanestationer i Norge
Etableret i 1905
Ophørt i 1988
Ralph D. Stacey

Ralph Douglas Stacey (født 10. september 1942 i Johannesburg) er en britisk organisationsteoretiker og professor i ledelse på Hertfordshire Business School, University of Hertfordshire i Storbritannien. Han er en af pionererne inden for brugen af naturvidenskab til forståelse af menneskelige organisationer og deres ledelse. Han er bedst kendt for sit forfatterskab om organisationsteori som komplekse responsive processer.

Organisationsteoretikere
Personer fra Storbritannien
Personer fra Johannesburg
La Mer (sang)

"La Mer" (fransk: "Havet") er en sang, skrevet af den franske komponist, tekstforfatter, sanger og gøgler Charles Trenet. Sangen blev første gang optaget af den franske sanger Roland Gerbeau i 1945. Det var dog først i 1946, at Trenet indspillede sin egen version. Da den blev udgivet i 1946, blev den et uventet hit, og den har været en klassisk chanson- og jazz-standard lige siden.

Noter

Eksterne links 
 Brugte Sange: La Mer side
 Discogs: La Mer side
 Vil Friedwald: Ocean-Passage  på bobbydarin.com
 Lyricstranslate Oprindelige tekster plus oversættelse oversættelser (ikke sangbar) til mange sprog. I modsætning til mange websider, denne side bevarer den franske diakritiske tegn–été ikke ete, bergère ikke bergere, etc.—der er en del af stave.

Sange fra 1945
Sange fra Frankrig
Tommy Ahlers

Tommy Ahlers (født 18. november 1975 i Haderslev) er en dansk iværksætter og politiker, der 2018-19 var uddannelses- og forskningsminister i Regeringen Lars Løkke Rasmussen III og 2019-21 medlem af Folketinget for Venstre.

Den 3. august 2021 meddelte han at han stoppede i politik for at genoptage sin iværksætterkarriere. Begrundelsen var dels, at han gerne ville arbejde aktivt som iværksætter med den grønne omstilling, og dels at han ofte oplevede, at livet på Christiansborg handlede for meget om det politiske spil og for lidt om visioner og gode ideer.

Karriere 
Tommy Ahlers er opvokset i Agerskov i den daværende Nørre-Rangstrup Kommune mellem Tønder og Aabenraa.

Inden udnævnelsen til minister den 2. maj 2018 var han bedst kendt for social networking og sit mobile backup site ZYB, lanceret i 2005 af to iværksættere fra København, Morten Lund og Ole Højriis Kristensen og solgt til Vodafone Europe BV for næsten 50 millioner dollars i maj 2008. Han er også kendt for at være en af løverne i Danmarks Radios iværksætterprogram Løvens Hule. Før ZYB, hvor han har haft stilling som CEO siden selskabets start, brugte Ahlers seks år i strategi og ledelse, dels i mobilindustrien.

Han var tidligere ansat hos McKinsey & Company i mere end fire år, hvor han fungerede som en engagement manager og arbejdede med mobiloperatører for at forme deres strategier. Udover ZYB arbejdede han også for et andet opstart-firma, der gav en global SMS-tjeneste til mobilbrugere. Ahlers har en kandidatgrad i jura fra Københavns Universitet, hvor han blev uddannet i 2000.

2. maj 2018 blev Tommy Ahlers udnævnt til uddannelses- og forskningsminister. Umiddelbart inden hans ministerudnævnelse kom det frem, at Ahlers fremover vil stille op til Folketinget for Venstre. Ved valget i 2019 blev han valg ind i Folketinget med 26.420 stemmer, og blev erhvervsordfører for Venstre frem til december, hvor han blev udnævnt til klimaordfører.

I marts 1998 var Tommy Ahlers opstillet til Folketinget for Det Konservative Folkeparti i Sønderjylland. I sine unge dage var han medlem af Konservativ Ungdom.

Privatliv 
Tommy Ahlers har to børn fra et ægteskab, der endte i 2012. Kort efter sin tiltrædelse som minister fortalte Tommy Ahlers i et interview med Euroman i juli 2018 at han er biseksuel, hvilket fik international opmærksomhed.

Referencer

Eksterne henvisninger 
 

Erhvervsfolk fra Danmark
Jurister fra Danmark
Uddannelses- og forskningsministre fra Danmark
Regeringen Lars Løkke Rasmussen III
Tidligere folketingsmedlemmer fra Venstre
Folketingsmedlemmer i 2010'erne 
Folketingsmedlemmer i 2020'erne 
Personer i Kraks Blå Bog
Politikere der er LGBT-personer
Personer fra Haderslev
Investorer i Løvens Hule
Løvens Hule

Løvens Hule er et dansk forretnings-reality-tv-program som havde premiere den 8. september 2015 på DR1. Programmet er den danske udgave af det internationale koncept Dragons' Den, som oprindelig stammer fra Japans Money Tigers fra 2001. I programmet fremlægger iværksættere deres forretningsideér til et panel bestående af fem investorer eller "løver", hvorefter disse beslutter om de vil investere i virksomhederne. Programmet består indtil videre af syv sæsoner med i alt 56 afsnit med en ottende sæson bekræftet med forventet premiere i 2023.

Løverne

Kilder

Eksterne henvisninger 
 Løvens Hule hos DR
 

DR-programmer
Danske tv-serier fra 2010'erne
Etableret i 2015
Artemisa (provins)

Provinsen Artemisa er en af Cubas provinser med  indbyggere. Artemisa er en af de to nye provinser skabt opdeling af den tidligere La Habana-provins, hvis oprettelse blev godkendt af den cubanske nationalforsamling den 1. august 2010, samtidigt med Mayabeque-provinsen. De nye provinser blev etableret 1. januar 2011. Provinsens hovedstad hedder også Artemisa.

Arealmæssigt er den nye provins er kun større end Havana by og Mayabeque, men har flere indbyggere end fire andre cubanske provinser, og er den tætest befolkede, efter Havana og Santiago de Cuba.

Kommuner 

Provinsen er administrativt opdelt i 11 kommuner:

Kilde: Oficina Nacional de Estadísticas 2010

Referencer

Eksterne henvisninger 

Cubas provinser
Golf Wang

Golf Wang er et amerikansk streetwear-brand etableret i 2011 af den amerikanske musiker Tyler, Creator .  Navnet Golf Wang stammer fra hans Los Angeles-baserede musikalske kollektiv, Odd Future Wolf Gang Kill Them All (OFWGKTA) eller Odd Future for kort, hvoraf han var medstifter .  Golf Wang er kendt for sin farverige visuelle æstetik.  Mærket har siden udvidet sig ud over dets Odd Future- tilknytning og har etableret sig i modebranchen.  Det er co-designet af Tyler, Skaberen og Phil Toselli. Mærket tilbyder tøj, fodtøj gennem Golf le Fleur , smykker og andre produkter. "Holiday 1991", brandets første lookbook, blev udgivet den 11. december 2011.
Tøjmærker
Etableret i 2011
Beklædningsvirksomheder fra USA
Peter Kanin (film)

Peter Kanin er en amerikansk familiefilm instrueret af Brad Peyton fra 2018, efter manuskript af Rob Lieber og Gluck, baseret på historierne om Peter Kanin skrevet af Beatrix Potter.

Medvirkende 

 Domhnall Gleeson som Thomas Suhr / Hr. Lumsk
 Rose Byrne som Bea
 Sam Neill som Gamle McGregor
 Marianne Jean-Baptiste som Administrerende direktør
 Felix Williamson som Derek
 Sebastian Jessen som Peter Kanin - (dansk stemme)
 Joachim Fjelstrup som Thomas Suhr - (dansk stemme)
 Amalie Dollerup som Bea - (dansk stemme)
 Neel Rønholt som Flopsy - (dansk stemme)
 Laura Christensen som Mopsy - (dansk stemme)
 Julie R. Ølgaard som Silkehale - (dansk stemme)
 Nis Bank-Mikkelsen som Gamle McGregor - (dansk stemme)
 Andreas Jessen som Benjamin Kaninsen - (dansk stemme)
 Mads Knarreborg som Johnny Bymus - (dansk stemme)
 Søren Sætter-Lassen som Grisse Artig - (dansk stemme)
 Anne Marie Helger som Fru Stikke-Prikke - (dansk stemme)
 Simon Stenspil som Tommy Brok - (dansk stemme)
 Christian Damsgaard som Hr. Lumsk - (dansk stemme)
 Vibeke Dueholm som Julie Rapand - (dansk stemme)

Eksterne Henvisninger 
 

Amerikanske film fra 2018
Familiefilm fra USA
Bay City (Michigan)

Bay City er en by i den amerikanske delstat Michigan. Byen er centreret om Saginaw-floden og er den sidste større by inden den løber ud i Saginaw Bay i Lake Huron. Byen ligger i det centrale Michigan og udgør med de nærliggende byer Saginaw og Midland et metropolsk område kendt som the Greater-Tri-Cities.   

Byen er kendt for at være fødeby til den amerikanske sangerinde og entertainer Madonna

Referencer 

Byer i Michigan
Hillerød Svømmeklub

Hillerød Svømmeklub er den eneste svømmeklub i byen Hillerød. Klubben holder til i Hillerød Svømmehal, men de har også et klubhus ved siden af halen kaldt bane 7. Klubben blev stiftet den 8. december 1966. I dag har klubben 1150 medlemmer hvoraf 75 af dem er konkurrencesvømmere.

Svømning i Danmark
Sportsklubber i Danmark
Svømmeklub
Etableret i 1966
H3h3Productions

h3h3Productions (eller h3h3) er en israelsk-amerikansk kanal på den kendte medieplatform YouTube. Kanalen har over 6,4 millioner abonnenter, og de to værter på kanalen, Ethan og Hila Klein, er blevet nogle store stjerner på internettet. Videoerne er blevet vist over 1,3 mia. gange på YouTube.

Starten på kanalen 
Ethan Edward Klein (født 24. juni 1985) kommer fra Ventura i Californien. Han blev født ind i en ashkenazi-jødisk familie. Han gik på Buena High School. Senere læste han engelsk litteratur på University of California i Santa Cruz fra 2004 til 2009.

Referencer 

YouTube-kanaler
Haim (band)

Haim er et amerikansk indierockband fra Los Angeles i Californien. Bandet består af de tre søstre Danielle Haim (guitar og sang, født 16. februar 1989) og Este Arielle Haim, (el-bas og sang, født 14. mars 1986) og Alana Haim (guitar, keyboards og sang, født 15. december 1991). Bandet har tidligere haft trommeslageren Dash Hutton med.

Gruppen udgav sit debutalbum Days Are Gone den 30. september 2013.

Haim optrådte på Roskilde Festival i 2014 og 2022.

Diskografi 
 Days Are Gone (2013)
 Something to Tell You (2017)
   Women in Music pt III   (2020)

Referencer

Eksterne henvisninger 
 

Musikgrupper fra USA
Californien
Har spillet på Roskilde Festival
Patrick Revelli

Patrick Revelli (født 22. juni 1951 i Mimet, Frankrig) er en fransk tidligere fodboldspiller (angriber).

Revellis karriere er primært associeret med hans 10 år hos Saint-Étienne, hvor han var en del af et hold, der på daværende tidspunkt var en absolut magtfaktor i fransk fodbold. Her var han med til at vinde fire franske mesterskaber, tre Coupe de France-titler, ligesom holdet nåede Mesterholdenes Europa Cup finale 1976, der dog blev tabt 1-0 til tyske Bayern München.

Senere i karrieren repræsenterede han Sochaux og Cannes.

Revelli spillede desuden fem kampe for det franske landshold. Den første var en venskabskamp mod Danmark 21. november 1973, den sidste en venskabskamp mod Vesttyskland 23. februar 1977.

Titler 
Ligue 1
 1970, 1974, 1975 og 1976 med Saint-Étienne

Coupe de France
 1974, 1975 og 1977 med Saint-Étienne

Referencer

Eksterne henvisninger 

Fodboldspillere fra Frankrig
Fodboldspillere fra AS Saint-Étienne
Fodboldspillere fra FC Sochaux-Montbéliard
Fodboldspillere fra AS Cannes
Serge Chiesa

Serge Chiesa (født 25. december 1950 i Casablanca, Fransk Marokko) er en fransk tidligere fodboldspiller (offensiv midtbane).

Chiesa spillede hele 14 år hos Olympique Lyon i den franske liga. Her var han i 1973 med til at vinde både pokalturneringen Coupe de France og landets Super Cup, Trophée des Champions.

Senere i karrieren spillede han for US Orléans og Clermont Foot.

Chiesa spillede desuden 12 kampe for det franske landshold, hvori han scorede tre mål. Hans første landskamp var en VM-kvalifikationskamp 10. september 1969 mod Norge, hans sidste en venskabskamp 27. april 1974 mod Tjekkoslovakiet.

Titler 
Coupe de France
 1973 med Olympique Lyon

Trophée des Champions
 1973 med Olympique Lyon

Referencer

Eksterne henvisninger 

Fodboldspillere fra Frankrig
Fodboldspillere fra Olympique Lyon
Fodboldspillere fra US Orléans
Fodboldspillere fra Clermont Foot
Hulemanden Sten

Hulemanden Sten er en engelsk familiefilm instrueret af Nick Park fra 2018

Medvirkende 
Christian Fuhlendorff som Sten - (stemme)
Mille Hoffmeyer Lehfeldt som Gurli - (stemme)
Caspar Phillipson som Lord Snøp - (stemme)
Torbjørn Hummel som Ragnar - (stemme)
Jonas Schmidt som Asso - (stemme)
Jens Jacob Tychsen som Preben / Budbringerfugl - (stemme)
Jens Andersen som Ømark - (stemme)
Torben Sekov som Thongo - (stemme)
Mette Marckmann som Magma - (stemme)
Lars Holmen som Dufte - (stemme)
Anna Christiansen som Grusse - (stemme)
Andreas Hviid som Sulte - (stemme)
Anne Marie Helger som Dronning Ofeefa - (stemme)
Kristian Boland som Dino - (stemme)
Henrik Liniger som Bryan - (stemme)
Andreas Kraul som Brian - (stemme)

Eksterne Henvisninger 
 

Britiske film fra 2018
Familiefilm
Ivan Mauger

Ivan Gerald Mauger (født 4. oktober 1939 i Christchurch, død 16. april 2018 i Gold Coast  i Australien) var en speedwaykører fra New Zealand.

Han vandt det individuelle VM i speedway 6 gange. Ved VM-finalen 1979, der blev den sidste VM-finale, som han vandt, var han næsten 40 år gammel. I 1970 fik han en guldbelagt motorcykel af to amerikanere, fordi han vandt sin tredje VM-titel i træk.

Henvisninger

Eksterne links 

 Officiel hjemmeside 

Speedwaykørere fra New Zealand
Mayabeque (provins)

Provinsen Mayabeque er en af Cubas provinser med  indbyggere. Mayabeque er en af de to nye provinser skabt opdeling af den tidligere La Habana-provins, hvis oprettelse blev godkendt af den cubanske nationalforsamling den 1. august 2010, samtidigt med Artemisa-provinsen. De nye provinser blev etableret 1. januar 2011. Provinsens administrative center er San José de las Lajas.

Arealmæssigt er Mayabeque provinsen, bortset fra Havana by, den mindste provins, og den provins med færrest indbyggere.

Kommuner 

Provinsen er administrativt opdelt i 11 kommuner:

Source: Oficina Nacional de Estadísticas e Instituto de Planificación Física/2010 

Byerne med største indbyggertal er Güines (42 000) og San José de las Lajas (37 000).

Referencer

Eksterne henvisninger 

Cubas provinser
Eriknauer

Eriknauer er en landsby i Hatting Sogn, Hedensted Kommune. Området har gårde og før i tiden en skole med klasser fra 1. til 3. Derefter skolebus til Hatting. Efter kommunereformen i 1969 var der skolegang i Løsning. Den gamle skole i Eriknauer brændte på et tidspunkt.

Referencer 

 

Byer i Horsens Kommune
Élan (sang)

"Élan" er en sang fra 2015 af det symnfoniske metalband Nightwish fra Finland. Det er den første single fra deres ottende studiealbum Endless Forms Most Beautiful. Sangen er den første af gruppens sange, der har deres hollandske forsanger Floor Jansen med på vokal, og det er også den første hvor Troy Donockley medvirker som fuldgyldigt medlem, og Kai Hahto som en midlertidig erstatning for Jukka Nevalainen.

Sangen blev annonceret den 8. december 2014 på bandets officielle hjemmeside. Ifølge keyboardspiller og sangskriver Tuomas Holopainen er sangen "en vidunder teaser for studiealbummet, der giver en smagsprøve, men afslører meget lidt om den egentlige storslåede rejse der kommer." Musikvideoen indeholder adskillige berømte finske skuespillere og blev "inspireret af ufortalte historier om forladte steder rundt om i Finland".

Singlen indeholder B-siden "Sagan", som et bonustrack, der ikke udkom på Endless Forms Most Beautiful. Sangen er om astrofysiker og videnskabsformidler Carl Sagan. Tuomas har udtalt at bandet havde planer om at inkludere sangen på albummet, men at det i så fald ville komme over de 80 minutters spilletid, som en normal CD kan indeholde, og at de derfor valgt at udelade det.

Spor

Track listing 
CD version

Vinyl version

Hitlister

Referencer 

Nightwish-sange
Singler fra 2015
Johanne Lykke Holm

Johanne Lykke Holm, født i 1987, er en forfatter og oversætter fra dansk til svensk.

Holm debuterede i 2017 med den Nat, der gik forud for denne dag på Albert Bonniers förlag. Sammen med den danske forfatter Olga Ravn driver Holm også skriverkursen Hekseskolen i København og Häxskolan på Akademiet Valand, Göteborgs Universitet. Holm er uddannet i den Litterære kunst fra Akademi Valand, Göteborgs Universitet.

Bibliografi

Som forfatter 
  Natten som föregick denna dag, 2017

Som oversætter 
  Dikter, Yahya Hassan, 2014
  En av oss sover, Josefine Klougart, 2014
  Om mörker, Josefine Klougart, 2015
  Celestine, Olga Ravn, 2016
  Hon är arg, Maja Lee Langvad, 2016
  Den vita rosen, Olga Ravn, 2017

Priser og udmærkelser 
Ved uddeling af "Årets Oversættelse 2014" modtog Johanne Lykke Holm et ære omtale for oversættelsen af Josefine Klougarts En af os sover.

Kilder 
Artiklen er oversat fra Wikipedia på svensk

Referenser 

Oversættere fra Sverige
Reichsstatthalter

Reichsstatthalter betyder Rigets Statholder og er en titel, der blev brugt i Tyske Kejserrige og senere i Nazi-Tyskland.

Nazi-Tyskland 
Reichsstatthalter blev introduceret i Tyskland under det tredje rige kort efter den nationalsocialistiske magtovertagelse i januar 1933. Formålet var at få kontrol over statene.

De statlige regeringer og parlamenter blev afskaffet og erstattet af NSDAP, der tog direkte kontrol over staten.

Anmodningen blev godkendt ved lov af 7. april 1933 under navnet "Anden lov om forening mellem staterne og kongeriget" (Zweites Gesetz zur Gleichschaltung der Länder mit dem Reich).

Eksterne henvisninger 
 Zweites Gesetz zur Gleichschaltung der Länder mit dem Reich.

Nazi-Tyskland